OpenLLM-France/wikimedia huggingface dataset:
# Venkatraman Ramakrishnan

Venkatraman Ramakrishnan (tàmil: வெங்கட்ராமன் ராமகிருஷ்ணன்) (Chidambaram, 1952) és un científic, biòleg estructural britànic i nord-americà nascut a l'Índia. Va ser guardonat amb el Premi Nobel de Química en 2009 juntament amb Thomas A. Steitz i Ada Yonath per l'estudi de l'estructura i funció del ribosoma.
Des de 1999, ha treballat com a líder de grup al Laboratori de Biologia Molecular (LMB) del Medical Research Council (MRC) al Campus Biomèdic de Cambridge, Regne Unit, i és membre del Trinity College, Cambridge. Va exercir com a president de la Royal Society del 2015 al 2020.

## Referències

* ↑ 2009 Nobel Prize in Chemistry, Nobel Foundation.
* ↑ Rodnina, Marina V.; Wintermeyer, Wolfgang «The ribosome goes Nobel». Trends in Biochemical Sciences, 35, 1, 2010, pàg. 1–5. DOI: 10.1016/j.tibs.2009.11.003. PMID: 19962317.
* ↑ «Venkatraman_Ramakrishnan». University of Cambridge. Arxivat de l'original el 2015-04-19.
* ↑ Nair, Prashant «Profile of Venkatraman Ramakrishnan». Proceedings of the National Academy of Sciences, 108, 38, 2011, pàg. 15676–15678. Bibcode: 2011PNAS..10815676N. DOI: 10.1073/pnas.1113044108. PMC: 3179092. PMID: 21914843.
* ↑ «Biologist Venki Ramakrishnan to lead Royal Society». BBC News [Londres], 18-03-2015.
* ↑ (tesi). DOI 10.17863/CAM.13713. Plantilla:EThOS. OCLC 1064932062.
* ↑ Peplow, M. «Structural biologist named president of UK Royal Society». Nature, 2015. DOI: 10.1038/nature.2015.17153.

## Enllaços externs

* "Inquisitiveness of Milwaukee native leads to a Nobel Prize", The Milwaukee Journal Sentinel.
# Vitreorana uranoscopa

Vitreorana uranoscopa és una espècie de granota que viu a l'Argentina i al Brasil. Està amenaçada d'extinció per la pèrdua del seu hàbitat natural.

## Referències

* Garcia, P., Segalla, M.V., Baldo, D. & Faivovich, J. 2004. Hyalinobatrachium uranoscopum. Llista Vermella d'Espècies Amenaçades de la UICN 2006. Consulta: 26 d'abril del 2008.
# Vitreorana ritae

Vitreorana ritae és una espècie de granota. Va ser descrita com Centrolene ritae per Bertha Lutz el 1952.
Va ser classificada com a Cochranella ritae el 1991. La classificació taxonòmica va ser moguda i altres sinònims són Centrolenella oyampiensis, Centrolenella ritae, Centrolenella ametarsia, Cochranella ametarsia, Cochranella oyampiensis, Vitreorana oyampiensis.
Viu i es reprodueix al llarg dels rius i rierols del bosc tropical de les terres baixes. Pon els ous a la vegetació sobre els cursos d'aigua, des d'on les larvescauen i completen el seu desenvolupament.

## Distribució

Se l'ha observat entre d'altres a dues localitats de les terres baixes amazòniques (per sota dels 300 m d'altitud) de la província d'Orellana, a l'est de l'Equador; Amazonas, Colòmbia, Loreto al Perú amazònic) i al Departament de Pando a Bolívia; l'est de Surinam, la Guaiana Francesa i al Brasil.
No hi ha grans amenaces; és una espècie molt estesa amb capacitat d'adaptar-se i amb prou hàbitats convenients. Hi ha una pèrdua localitzada d'hàbitat a causa d'activitats humanes generals com la desforestació, la urbanització i l'agricultura.

## Referències

* ↑ Lutz, Bertha; Kloss, Gertrud Rita «Anfíbios anuros do alto Solimões e Rio Negro: apontamentos sôbre algumas formas e suas vicariantes» (en portuguès). Memórias do Instituto Oswaldo Cruz, 50, 01-03-1952, pàg. 625–678. DOI: 10.1590/S0074-02761952000100020. ISSN: 0074-0276.
* ↑ Ruiz-Carranza, P. M.; Lynch, J. D. «Ranas Centrolenidae de Colombia I. Propuesta de una nueva clasificacion generica» (en castellà). Ruiz-Carranza, P. M., and J. D. Lynch. 1991. Ranas Centrolenidae de Colombia I. Propuesta de una nueva clasificacion generica. Lozania, 57, 1991, pàg. 1–30.
* 1 2 Frost, Darrel R. «Vitreorana ritae (Lutz, 1952)» (en anglès). Amphibian Species of the World, 2022. DOI: 10.5531/db.vz.0001.
* 1 2 SSC Amphibian Specialist Group «Rita's Glassfrog Vitreorana ritae» (en anglès). Llista Vermella de la UICN, 2022.
# Vigrishinita

La vigrishinita és un mineral heterofil·losilicat que pertany al grup de la murmanita. Anomenada així per Victor Grigor'evich Grishin, col·leccionista de minerals de Revda, Rússia, per les seves contribucions en la mineralogia del complex de Lovozero.

## Característiques

La vigrishinita és un silicat de fórmula química NaZnTi₄(Si₂O₇)₂O₃(OH)(H₂O)₄. Cristal·litza en el sistema triclínic.

## Formació i jaciments

Es forma en pegmatites zonades peralcalines que es troben en foyaïtes i lujavrites en un complex alcalí estratificat. Es localitzen a la perifèria del nucli d'ussinguita, a prop del contacte amb la zona d'egirina-eudialita (en la localitat tipus).
S'ha descrit associada a microclina, ussinguita, egirina, analcima, natrolita, gmelinita-Na, gmelinita-K i chabazita-Ca.

## Referències

* 1 2 «Vigrishinite» (en anglès). Mindat. [Consulta: 7 novembre 2015].
* ↑ Hålenius, U.; Hatert, F.; Pasero, M.; Mills, S. J. «New minerals and nomenclature modifications approved in 2018». Mineralogical Magazine, 82, 6, 15-11-2018, pàg. 1369–1379. DOI: 10.1180/mgm.2018.161 [Consulta: 10 juny 2019].
* 1 2 «Vigrishinite» (en anglès). Handbook of Mineralogy. Arxivat de l'original el 2019-05-08. [Consulta: 5 setembre 2018].
# Viguesa de Transportes

Viguesa de Transportes, S.L., més coneguda com a Vitrasa, és una empresa de transports gallega, responsable del transport públic urbà de la ciutat de Vigo, en règim de concessió municipal, des de l'any 1968.
A més, explota en règim de concessió autonòmica, dues línies, les que realitzen els recorreguts entre l'Alto da Encarnación i Vigo, i Santo Estevo de Negros i Bouzas (línies C3 i 28, respectivament). Per tant, presta servei als municipis de Vigo i Redondela (parròquies de Chapela, Vilar de Infesta, Cabeiro i Negros).
L'any 2011 tenia una flota de 121 autobusos cobrint el recorregut de 38 línies. En la cultura popular viguesa, Vitrasa s'ha convertit en sinònim d'autobús.

## Referències

* ↑ «Llista de concessions autonòmiques de Galícia, a la pàgina de la Conselleria de Política Territorial, Obres Públiques i Transports de la Xunta de Galicia». Arxivat de l'original el 2007-09-29. [Consulta: 27 maig 2015].

## Enllaços externs

* Pàgina web oficial
# Volta a Andalusia 2006

La Volta a Andalusia 2006 es va disputar entre el 12 al 16 de febrer de 2006. Va ser guanyada per l'espanyol Carlos García Quesada de l'equip Unibet.com, per davant de Rodrigo García i Adolfo García Quesada.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 12 de febrer | Antequera - Villa de Otura | 161,4 km | Adolfo García Quesada | Adolfo García Quesada |
| 2a | 13 de febrer | La Guardia de Jaén - Jaén | 157,2 km | Manuel Lloret | Carlos García Quesada |
| 3a | 14 de febrer | Cabra - Còrdova | 174,1 km | Alessandro Petacchi | Carlos García Quesada |
| 4a | 15 de febrer | Écija - Ronda | 162,1 km | Alessandro Petacchi | Carlos García Quesada |
| 5a | 16 de febrer | Olvera - Sevilla | 172,6 km | Tom Boonen | Carlos García Quesada |

## Classificacions finals
### Classificació general

| | Ciclista | Equip | Temps |
| 1 | Carlos García Quesada | Unibet.com | 20h 08' 23" |
| 2 | Rodrigo García Rena | Kaiku | m. t. |
| 3 | Adolfo García Quesada | Andalucía-Paul Versan | + 7" |
| 4 | Iñaki Isasi | Euskaltel-Euskadi | + 15" |
| 5 | Luis Pasamontes | Unibet.com | + 18" |
| 6 | José Adrián Bonilla | Comunidad Valenciana | m. t. |
| 7 | Oliver Zaugg | Saunier Duval-Prodir | m. t. |
| 8 | Manuel Lloret | Comunidad Valenciana | + 26'19" |
| 9 | Manuel Calvente | Agritubel | + 27'31" |
| 10 | Manuel Beltrán | Discovery Channel | + 27'35" |
| Classificació de la muntanya Ciclista Equip Punts 1 Adolfo García QuesadaAndalucía-Paul Versan17 2 Luis PasamontesUnibet.com16 3 Juan Olmo MenachoAndalucía-Paul Versan6 | Classificació dels punts Ciclista Equip Punts 1 Alessandro PetacchiTeam Milram73 2 Tom BoonenQuick Step-Innergetic65 3 Carlos García QuesadaUnibet.com52 |
| Classificació de les metes volants Ciclista Equip Temps 1 Pedro Luis MarichalarAndalucía-Paul Versan11 2 Luis PasamontesUnibet.com8 3 Erik DekkerRabobank5 | Classificació per equips Equip Temps 1 Unibet.com60h 52' 50" 2 Comunidad Valenciana+ 28'24" 3 Euskaltel-Euskadi+ 31'32" |

## Enllaços externs

* Web oficial de la cursa
* Resultats a museociclismo.it
# Vinogràdovka (Khabàrovsk)

* Per a altres significats, vegeu «Vinogràdovka».
Vinogràdovka (en rus: Виноградовка) és un poble del krai de Khabàrovsk, a Rússia, que el 2012 tenia 195 habitants. Pertany al districte rural de Viàzemski.

## Referències

* ↑ Иванов В. Д., Сергеев О. И. «История Уссурийского казачьего войска до 1917 года». ИИАЭ ДВО РАН, Владивосток, 01-08-2000. [Consulta: 11 juliol 2015].
# Volta a Llombardia 1913

La Volta a Llombardia 1913 fou la 9a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 2 de novembre de 1913 amb sortida i arribada a Milà després d'un recorregut de 235 km.
La competició fou guanyada per segona vegada pel francès Henri Pélissier (Alcyon) per davant del seu compatriota i company d'equip Maurice Brocco. Tercer quedà el també francès Marcel Godivier (Liberator-Hutchinson).
Per primer cop en la història de la prova no hi ha cap italià entre els tres primers classificats i un corredor repeteix victòria.

## Classificació general

| | Ciclista | Equip | Temps |
| 1 | Henri Pélissier | Alcyon | 7h 43' 48" |
| 2 | Maurice Brocco | Alcyon | + 2" |
| 3 | Marcel Godivier | Liberator-Hutchinson | m. t. |
| 4 | Luigi Annoni | Stucchi | m. t. |
| 5 | Erich Aberger | Individual | m. t. |
| 6 | Dario Beni | Stucchi | m. t. |
| 7 | Luigi Lucotti | Ancora | m. t. |
| 8 | Carlo Galetti | Legnano | m. t. |
| 9 | Richard Schenkel | Individual | m. t. |
| 10 | Romolo Verde | Maino | m. t. |

## Referències

* Resultats a Les-Sports.info
* El Sitio de Ciclismo

## Enllaços externs

* Web oficial de la cursa (italià)
# Vèl·lia Spurinna

Vèl·lia Spurinna o Velcha és una dona etrusca, originària de Tarquínia, que probablement va viure cap a finals del segle iv aC.
Neboda de Velthur el Gran, que havia manat dos exèrcits contra Siracusa, i de Ravnthu Thefrinai, era germana d'Avle, l'heroi de Tarquínia que va enfrontar i guanyar a Roma. Pertanyia a la família Spurinna i es va casar amb Arnth Velcha, que pertanyia a una família aristocràtica de magistrats d'alt rang, ja que tenien dret a ser escortats per lictors, que portaven un feix de barres i la doble destral que, primer a Tarquínia i després a Roma, van ser el símbol més gran del poder.
Coneixem l'aspecte del Velcha ja que va ser pintada a les parets de la seva gran tomba, la Tomba dels Escuts (en italià, Tomba degli Scudi), que va prendre el nom de les armes que es representen en un dels seus frescos. Entre d'altres, també apareixen els parents d'Arnth qui, estirat al llit de convidats davant d'una taula preparada, intercanvia l'ou de la fertilitat eterna mentre una jove minyona sosté un ventall de fulles i plomes per sobre d'ell. Arnth i el seu germà Vel, embolicats amb els seus abrics, es mostren de peu a prop d'una porta.
* Vèl·lia i l'ogre. Tomba de l'Ogre I
* Escena del banquet. Inscripció: an zilaθ amce meχl rasnal (fou pretor del territori etrusc). Tomba de l'Ogre I
Vél·lia, en casar-se, va prendre el nom de Velcha, d'aquí el seu nom de Vèl·lia, que és una de les seves transcripcions. Tanmateix, està representada a la tomba de la família Spurinna, coneguda com la Tomba de l'Ogre (en italià: Tomba dell'Orco), perquè, darrere de la jove, hi ha una criatura infernal i monstruosa, Charun, el psicopomp o guia de les ànimes entre els etruscs.

## Vegeu també

* Dones a Etrúria
# Voluntaris

Voluntaris (títol original: Volunteers) és una pel·lícula estatunidenca dirigida per Nicholas Meyer el 1985. Ha estat doblada al català

## Argument

Un guapo fill de papa xerraire i jugador empedreït embarca a contra-cor per una missió humanitària cap a l'Àsia del sud-est el dia que es veu incapaç de retornar un deute de joc.

## Repartiment

* Tom Hanks: Lawrence Whatley Bourne III
* Rita Wilson: Beth Wexler
* Gedde Watanabe: At Toon
* John Candy: Tom Tuttle
* Tim Thomerson: John Reynolds
* George Plimpton: Lawrence Bourne, Jr.
* Ernest Harada: Chung Mee
* Allan Arbus: Albert Bardenaro
* Xander Berkeley: Kent Sutcliffe
* Shakti: Lucille
* Clyde Kusatsu: Souvanna
* Ji-Tu Cumbuka: Cicero

## Referències

* ↑ «Volunteers (1985)». Box Office Mojo. [Consulta: 12 octubre 2015].
* ↑ esadir.cat. Voluntaris . esadir.cat.
* ↑ The New York Times. Volunteers (en anglès). The New York Times.
# Wellington Rocha

Wellington Rocha (São Paulo, 4 d'octubre de 1990) és un futbolista. Va disputar 4 partits amb la selecció de Timor Oriental.

## Estadístiques

Selecció de Timor Oriental :
| Anys | Partits | Gols |
| 2012 | 4 | 0 |
| Total | 4 | 0 |

## Referències

* ↑ National Football Teams
# Wembley Cup

La Wembley Cup fou un torneig de futbol d'invitació que va tenir lloc entre el 24 i el 26 de juliol de 2009 al Wembley Stadium de Londres (Anglaterra). L'equip que va guanyar fou el Celtic FC, per davant del FC Barcelona, el Tottenham Hotspur, i l'Al-Ahly. Cada equip va jugar dos partits, amb tres punts atorgats per a una victòria i un punt per a un empat.

## Primera jornada

| Celtic FC | 5 – 0 | Al-Ahly |
| Donati 31' McDonald 39' (penalti) 58' Maloney 49' Killen 82' | | |
| FC Barcelona | 1 – 1 | Tottenham Hotspur |
| Bojan 32' | | Livermore 83' |

## Segona jornada

| Al-Ahly | 1 – 4 | FC Barcelona |
| El-Agazy 30' | | Bojan 15' Rueda 40' Jeffren 55' Pedro 66' |
| Tottenham Hotspur | 0 – 2 | Celtic FC |
| | | Killen 9' Samaràs 40' |

## Resultats del torneig

| Pos. | Equip | PJ | PG | PE | PP | GF | GC | Dif. | Pts. |
| 1 | Celtic FC | 2 | 2 | 0 | 0 | 7 | 0 | +7 | 6 |
| 2 | FC Barcelona | 2 | 1 | 1 | 0 | 5 | 2 | +3 | 4 |
| 3 | Tottenham Hotspur | 2 | 0 | 1 | 1 | 1 | 3 | -2 | 1 |
| 4 | Al-Ahly | 2 | 0 | 0 | 2 | 1 | 9 | -8 | 0 |

## Golejadors

2 gols
* Scott McDonald (Celtic FC)
* Bojan Krkić (FC Barcelona)
* Chris Killen (Celtic FC)
1 gol
* Massimo Donati (Celtic FC)
* Hany El-Agazy (Al-Ahly)
* Shaun Maloney (Celtic FC)
* Jake Livermore (Tottenham Hotspur)
* Pedro Rodríguez (FC Barcelona)
* José Manuel Rueda (FC Barcelona)
* Jeffrén Suárez (FC Barcelona)
* Giorgos Samaràs (Celtic FC)

## Referències

* 1 2 «Agencies wanted for inaugural Wembley Cup tournament». PRWeek. [Consulta: 23 abril 2009].
* ↑ «Celtic Beat Tottenham Hotspur To Lift Inaugural Wembley Cup». Goal.com. Arxivat de l'original el 2018-10-16. [Consulta: 26 juliol 2009].
* ↑ «Celtic to become first Scottish side to appear at new Wembley». The Guardian. [Consulta: 23 abril 2009].
* ↑ El Barça empata contra el Tottenham, en l'inici de la pretemporada Arxivat 2009-07-25 a Wayback Machine., Vilaweb.cat, 24 de juliol 2009 (consultat: 1-8-09).
* ↑ El Barça millora en el segon temps i goleja l'Al-Ahly (4-1), ElPunt.cat, 27 de juliol 2009 (consultat: 1-8-09).

## Enllaços externs

* (anglès) Web oficial
# Wen Ding

    En aquest nom xinès, el cognom és Wen.
Wen Ding (文丁) va ser el rei de la Dinastia Shang de la història xinesa del 1112 al 1102 aEC. Va tenir el nom alternatiu de Da Ding (大丁), i el seu nom atorgat va ser Tuo (托).
Segons els Annals de Bambú, la seva capital hi era a Yin (殷) o Zimou (自沬). En el segon any del seu regnat, l'estat vassall del clan Zhou (诸侯), amb el general Jili (季历), fill de Gugong Danfu, va atacar els Yanjing Rong (燕京戎) però aquests van derrotar-hi a Jili.
Durant el tercer any del seu regnat, el riu de Heng (洹 水) es va assecar. En el quart any del seu regnat, Jili va atacar els Yuwu Rong (余无戎) i va sortir victoriós, convertint Yuwu en un client Zhou. En el setè any del seu regnat, Jili va atacar els Hu Rong (呼戎) i va estar victoriós de nou.
Diversos anys després, Jili va derrotar els Xitu Rong (翳徒戎) i, capturant tres generals, va informar de la victòria al rei Wen Ding. Això no obstant, preocupat que Zhou s'estava fent més poderós, el rei Wen Ding va recompensar en gran manera a Jili per les seves victòries i el van enviar a un poble anomenat Saiku (塞库). Allí Wen Ding va fer assassinar Jili.
Wen Ding Dinastia Shang :
| Títols de regnat |||
| Precedit per: Wu Yi (governant) | Rei de la Xina apr. 1112 – 1102 aEC | Succeït per: Di Yi |
# Víktor Txernomirdin

Víktor Stepànovitx Txernomirdin (en rus Ви́ктор Степа́нович Черномы́рдин) (Txorni-Otrog, óblast d'Orenburg, 9 d'abril de 1938 – Moscou, 3 de novembre de 2010) va ser un polític, oligarca i home de negocis rus.
Txernomirdin fou el Primer Ministre de Rússia de 1992 a 1998. Des del 2001, és l'ambaixador de Rússia a Ucraïna. Pertanyent a una família de treballadors, es graduà com a enginyer a l'Institut Politècnic de Kúibixev (avui Samara), als Urals, el 1962. En la dècada dels setanta s'afilià al PCUS i entrà a la secció d'indústria pesant del comitè central, on hi va estar fins al 1982. Des del 1985 dirigí el ministeri de la indústria del gas, que transformà el 1989 en el consorci Gazprom, monopoli de gas soviètic.
Pel desembre de 1992, Borís Ieltsin el va nomenar Primer Ministre de Rússia. En les eleccions legislatives del desembre de 1995, liderà el bloc progovernamental Casa Nostra - Rússia i aconseguí el 12% dels vots i 54 escons a la Duma. La victòria de Borís Ieltsin a les eleccions presidencials del 1996 el confirmà en el càrrec. El juny de 1996 va intervenir en el conflicte de Txetxènia per alliberar els ostatges russos segrestats. Alhora, intentà acostar-se als Estats Units, acostament que s'acabà després de l'atac aliat de l'OTAN durant la guerra de Kosovo. El novembre de 1996 ocupà la presidència del país quan Borís Ieltsin hagué d'apartar-se temporalment del poder per problemes greus de salut.
Fou destituït, juntament amb tots els membres del govern, el 23 de març de 1998, en una acció que havia de permetre afrontar els greus problemes econòmics i socials del país, i el substituí Serguei Kirienko. Després d'una nova crisi econòmica, a l'estiu del 1998, Ieltsin el proposà de nou com a primer ministre, però fou rebutjat per la Duma en favor de Ievgueni Primakov. El 1999 fou elegit diputat a la Duma i el 2001 Vladímir Putin el nomenà ambaixador a Ucraïna. El 2003 va dimitir després de l'escàndol provocat arran d'haver justificat la política soviètica en la fam d'Ucraïna de 1932-1933.

## Referències

* ↑ «Mor l'exprimer ministre rus Víktor Txernomirdin als 72 anys». El Punt Avui.
# Wyclef Jean

Wyclef Jeanelle Jean (Croix-des-Bouquets (Haití), 17 d'octubre de 1969) és un músic i cantant raper i polític haitià-estatunidenc. Als nou anys, va emigrar amb la seva família als Estats Units. Va saltar a la fama amb el grup de hip-hop de Nova Jersey els Fugees.
El 2010, Jean va voler optar a les eleccions presidencials al seu país de naixement, però no complia el requisit de la llei electoral haitiana d'haver viscut els darrers 5 anys al país. L'ajuda humanitària de Jean a les víctimes del Terratrèmol d'Haití del 2010, àmpliament publicitades tant a Haití com als Estats Units, i que la fundació "Yéle Haiti" havia canalitzat des del 2005 al 2010, van quedar suspeses formalment el 2012.
El gener de 2017, Wyclef va anunciar que el seu àlbum J'ouvert sortirà a la venda el 3 de febrer de 2017. El 2 de febrer de 2017, Wyclef va llançar el seu nou senzill "Ne Em Quitte Pas", En Version Française que va aparèixer al seu àlbum J'ouvert Deluxe. L'àlbum va ser publicat i gravat en 117 en el Billboard 200 i en 50 en els Hot American Albums. Es van llançar quatre altres senzills de l'àlbum "Life Matters", "The Ring", "Holding on the Edge" i "Little Things". El 9 de juny, Wyclef va anunciar en el seu Instagram que el Carnaval III: The Fall and Rise of a Refugee estarà disponible per preordenar el 22 de juny de 2017.
# Víktor Zubkov

Víktor Alekséievitx Zubkov (en rus: Ви́ктор Алексе́евич Зубко́в; Arbat, 15 de setembre de 1941) és un polític i empresari rus que ha estat viceprimer ministre de Rússia dos cops al govern de Vladímir Putin, sota la presidència de Dmitri Medvédev: de setembre de 2007 a maig de 2008 i només uns dies de maig de 2012.
Actualment, Zubkov és el president de la companyia gasista russa Gazprom, l'empresa més gran de Rússia i també una de les més grans del món del sector del petroli i el gas natural.

## Referències

* ↑ «¿Quién es Victor Zubkov?». BBC, 14-09-2007 [Consulta: 3 febrer 2017].
# Wolxheim

Wolxheim (en alsacià Wolixe) és un municipi francès, situat a la regió del Gran Est, al departament del Baix Rin. L'any 1999 tenia 774 habitants.
Forma part del cantó de Molsheim, del districte de Molsheim i de la Comunitat de comunes de la Regió de Molsheim-Mutzig.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 639 | 670 | 793 | 775 | 795 | 774 |

## Administració

Llista d'alcaldes :
| Període | Identitat | Partit |
| fins a 2001 | François Muhlberger | |
| 2001- | Bruno Siebert | |
# Woodbury (Tennessee)

Woodbury és una població dels Estats Units a l'estat de Tennessee. Segons el cens del 2000 tenia 2.428 habitants.

## Demografia

Segons el cens del 2000, Woodbury tenia 2.428 habitants, 1.052 habitatges, i 608 famílies. La densitat de població era de 541,9 habitants/km².
Dels 1.052 habitatges en un 27,3% hi vivien nens de menys de 18 anys, en un 37,1% hi vivien parelles casades, en un 16,6% dones solteres, i en un 42,2% no eren unitats familiars. En el 39,5% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,1% tenia menys de 18 anys, un 10,2% entre 18 i 24, un 23,4% entre 25 i 44, un 21,7% de 45 a 60 i un 21,6% 65 anys o més.
L'edat mediana era de 40 anys. Per cada 100 dones de 18 o més anys hi havia 71,8 homes.
La renda mediana per habitatge era de 23.846 $ i la renda mediana per família de 33.889 $. Els homes tenien una renda mediana de 28.636 $ mentre que les dones 19.231 $. La renda per capita de la població era de 17.557 $. Entorn del 17,9% de les famílies i el 23,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Woodbury». American Fact Finder. Oficina del Cens dels Estats Units, 12-01-2010.
# Xarxa Ergenekon

La xarxa colpista Ergenekon és suposadament una organització de Turquia formada entre altres per militars, policies, polítics, i acadèmics d'ideologia kemalista i nacionalista, amb l'objectiu de dur a terme un cop d'Estat en 2003 contra l'actual govern de Recep Tayyip Erdoğan, en teoria el seu pla era sumir Turquia en el caos, i facilitar així la intervenció de l'exèrcit turc en un cop d'estat, tot i que des de l'oposició política a Erdoğan s'ha afirmat que el govern ha inventat Ergenekon per treure de l'escena política als seus contrincants polítics i afeblir la democràcia del país.
La investigació de la trama per part de la justícia turca va començar el 2007 i des de llavors més de 200 persones han estat detingudes, acusades de pertànyer a aquesta organització. Les últimes detencions es van produir al març de 2010, 28 persones, entre elles diversos militars en actiu. Segons alguns, estaria vinculada al grup internacional Hizb ut-Tahrir.

## Referències

* ↑ Detenidos por golpistas 17 generales turcos retirados
* ↑ «Nuevos arrestos en el caso Ergenekon». Arxivat de l'original el 2009-04-17. [Consulta: 23 juny 2013].
* ↑ La UE muestra preocupación por las detenciones de militares turcos
* ↑ Proceso divide profundamente a Turquía
* ↑ Turquía: proceso contra organización clandestina Ergenekon
* ↑ La policía turca detiene a 28 personas en una operación contra una red golpista
* ↑ «Inculpada la organización Ergenekon por sus relaciones privilegiadas con Hizb ut-Tahrir». Arxivat de l'original el 2009-08-13. [Consulta: 23 juny 2013].